Ջեֆերսոն Լերմա

**Ջեֆերսոն Լերմա** (, ), կոլումբիացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Կոլումբիայի ազգային հավաքականի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Ատլետիկո Ուիլա
Լերման Ատլետիկո Ուիլայի ակադեմիայի սան է։ Իր պրոֆեսիոնալ դեբյուտը նշեց 2013 թվականի մարտի 14-ին՝ Կոլումբիայի գավաթի Ֆորտալեսա Սիպակիրայի դեմ խաղում։ Իր առաջին հանդիպումը Կոլումբիայի առաջնությունում անցկացրեց մարտի 30-ին՝ Միլյոնարիոսի դեմ խաղում։ Առաջին գոլը պրոֆեսիոնալ կարիերայում խփեց 2014 թվականի փետրվարի 7-ին՝ Ֆորտալեսա Սիպակիրայի դեմ խաղում՝ այս խաղում դառնալով դուբլի հեղինակ։ Լերմայի առաջին գոլը դարձավ 1000-րդը Ատլետիկոյի պատմության մեջ։ Ակումբի առաջին թիմի կազմում կոլումբիացին անցկացրեց 93 հանդիպում՝ դառնալով 7 գոլի հեղինակ։

### Լևանտե
2015 թվականի օգոստոսի 13-ին Լերման 1 տարվա վարձավճարով միացավ Լևանտեին։ Իր դեբյուտը ակումբի կազմում նշեց օգոստոսի 30-ին՝ փոխարինման մտնելով Լաս Պալմասի դեմ խաղում։ Իր առաջին հանդիպումը Լևանտեի մեկնարկային կազմում անցկացրեց սեպտեմբերի 20-ին՝ Բարսելոնայի դեմ խաղում։ Իր առաջին գոլը Լա Լիգայում խփեց դեկտեմբերի 7-ին՝ Էսպանյոլի դեմ խաղում։ 2016 թվականի մարտի 20-ին՝ Լևանտեի կազմում 25 հանդիպում անցկացնելուց հետո Լերման 4 տարվա պայմանագիր կնքեց ակումբի հետ։

2015-16 մրցաշրջանում Լա Լիգայից դուրս մնալուց հետո, 2016-17 մրցաշրջանում Լևանտեն Լերմայի հետ հաղթեց Սեգունդան՝ վերադառնալով Իսպանիայի բարձրագույն դիվիզիոն։ 2017-18 մրցաշրջանում Լերման անցկացրեց 26 հանդիպում՝ ստանալով 16 դեղին քարտ՝ ամենաշատը Լա Լիգայում։

### Բորնմութ
2018 թվականի օգոստոսի 7-ին Լերման 5 տարվա պայմանագիր կնքեց Բորնմութի հետ։ Ակումբը նրա համար վճարեց 25 միլիոն ֆունտ ստերլինգ՝ դարձնելով Բորնմութի պատմության ամենաթանկ ֆուտբոլիստը։ Իր դեբյուտը նշեց օգոստոսի 28-ին՝ Անգլիայի լիգայի գավաթի Միլթոն Քինս Դոնսի դեմ խաղում։ Առաջին հանդիպումը Պրեմիեր Լիգայում Լերման անցկացրեց սեպտեմբերի 1-ին՝ թիմի մեկնարկային կազմում խաղադաշտ դուրս գալով Չելսիի դեմ խաղում։ Իր առաջին գոլը Բորնմութիկազմում կոլումբիացին խփեց նոյեմբերի 10-ին՝ Նյուքասլ Յունայթեդի դեմ խաղում։ 2019 թվականի մայիսի 12-ին նա գոլ խփեց Քրիսթալ Փելասի դեմ խաղում, սակայն Բորնմութը պարտվեց 5-3 հաշվով։ Իր առաջին մրցաշրջանում Լերման անցկացրեց 32 հանդիպում՝ դառնալով 2 գոլի և 1 գոլային փոխանցման հեղինակ։

## Միջազգային կարիերա
2016 թվականին Լերման Կոլումբիայի կազմում մասնակցեց ամառային օլիմպիական խաղերին։ Այստեղ նա անցկացրեց 3 հանդիպում, իսկ Կոլումբիան դուրս մնաց քառորդ եզրափակչից՝ 2-0 հաշվով պարտվելով Բրազիլիային։

Իր դեբյուտը Կոլումբիայի ազգային հավաքականի կազմում Լերման նշեց 2017 թվականի նոյեմբերի 10-ին՝ փոխարինման մտնելով Հարավային Կորեայի դեմ ընկերական խաղում։ Առաջին հանդիպումը ազգային հավաքականի մեկնարկային կազմում անցկացրեց նոյեմբերի 14-ին՝ Չինաստանի դեմ խաղում։ 2018 թվականի մայիսին Լերման ընդգրկվեց Կոլումբիայի՝ աշխարհի առաջնության համար վերջնական կազմում։ Առաջնությունում նա անցկացրեց 4 հանդիպում, իսկ Կոլումբիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Անգլիային։

2019 թվականի հունիսին Սանչեսը Կոլումբիայի կազմում մասնակցեց Կոպա Ամերիկային՝ անցկացնելով 2 հանդիպում և դառնալով 1 գոլային փոխանցման հեղինակ։ Կոլումբիան դուրս մնաց քառորդ եզրափակչից՝ հետխաղյա 11-մետրանոցների հարվածաշարում պարտվելով Չիլիին։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 18-ի դրությամբ*

### Միջազգային վիճակագրություն
*2019 թվականի դեկտեմբերի 18-ի դրությամբ*

## Նվաճումներ
### Ակումբային
**Լևանտե**

* Սեգունդա Դիվիզիոն. 2016–17

## Ծանոթագրություններ

## Արտաքին հղումներ
* Լերմայի պաշտոնական Տվիտերի էջը
* Լերմայի պաշտոնական Ինստագրամի էջը
* Լերման transfermarkt-ում
* Լերման soccerbase.com-ում
* Լերման WhoScored.com կայքում
* Լերման Բորնմութի պաշտոնական կայքում
* Լերման Պրեմիեր Լիգայի պաշտոնական կայքում
* Լերման ՈՒԵՖԱ-ի պաշտոնական կայքում
* Լերման ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Ուիլայի ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քրիսթալ Փելասի ֆուտբոլիստներ